ב \_\_\_\_ בשבת, \_\_\_\_ ימים לחודש \_\_\_\_ בשנת \_\_\_\_ לבריאת עולם ובמקביל ל\_\_\_\_ יום לחודש \_\_\_\_ בשנת \_\_\_\_, למנין שאנו מונים כאן, ב\_\_\_\_, בפני עדים נאמנים ואמינים, קרובי משפחה וחברים, בביטוי אמיתי של שותפות, כאשר אהבה מקודשת, אמון בלתי מתפשר, וכבוד הדדי מנחים אותם, שתי נפשות דיברו כאחת במטרה ליצור אור חדש.

הכלה \_\_\_\_, בת \_\_\_\_, והחתן \_\_\_\_, בן \_\_\_\_, נכנסו בברית הנישואים, על פי החוקים והמסורות של משה ועם ישראל.

בהכרזה זו, הכלה והחתן מצהירים על כוונותיהם, בלב שלם ופתוח, להקים בית יהודי מסור ולקיים את הערכים המקודשים הבאים:

*כוונה לאמון: להיות סמוכים ובטוחים בהבעת אמון האחת בשני. מי ייתן ונכיר, נפעל, ונקבל האחת את מעשי השני ברוח של אהבה ומשמעות לשותפות בינינו. מי ייתן ונהיה סלחניים לטעויות, ותמיד נרגיש מוגנים ביודעינו שאנו בטוחים באהבתנו ובמחויבותנו.*

*כוונה לכנות: להיות ישירים, פתוחים, ומקבלים זו כלפי זה. מי ייתן ונחתור ליצירת סביבה נטולת שיפוטיות ונחלוק את האמת שלנו ביחד.*

*כוונה לאינטימיות: לנחם, לחבוק, ולבחור זו את זה מדי יום ביומו, באמצעות אינטימיות רגשית וגופנית כאחד. מי ייתן ומדי יום נשאף להעניק את כל כולנו האחת לשני, ולהביע את אהבתנו הן במחוות מפוארות והן ברגשות צנועים.*

*כוונה לדו-שיח: לכבד את תקפות הרגשות ונקודות ההשקפה האחת של השני, ולהבטיח לעודד תקשורת פתוחה וחסרת פחד. מי ייתן ונעשה שימוש במילים שלנו כדי להיות מעורבים ונוכחים האחת בחיי השני וכדי לייצר תקשורת נקייה מהעמדת פנים. נמלא את שיחותינו במילים קלילות ובצלילי צחוק.*

*כוונה לתמיכה: לקדם תמיד את תחושת הרווחה הרגשית והגשמית האחת של השני. מי ייתן ונטפח זו בזה התפתחות מקצועית, רוחנית, אינטלקטואלית, אתית, ויצירתית, ונסייע זו לזה לפתח ולחזק קשרים עם חברים, בני משפחה והקהילה. נהיה תמיד המעריצים הכי גדולים ונבחרת העידוד הרועשת ביותר האחת של השני.*

*כוונה להבנה: לשאוף תמיד להיות אמפתיים ולגלות כבוד האחת כלפי השני, ברגעי הגאות והשפל בחיינו. מי ייתן ונבקש ללמוד את הצרכים הרגשיים, הרוחניים והגשמיים האחת של השני, ונמלאם.*

*כוונה לסקרנות: להיענות לכל הרפתקה – גדולה וקטנה – שהחיים יביאו לפתחנו במודעות ובענווה כלפי עצמנו, זו כלפי זה, כלפי קהילתנו, וכלפי כדור הארץ. מי ייתן ונמשיך להפתיע זו את זה ולמלא את חיינו בחוויות חדשות, ונאמץ אל ליבנו את כל הדברים המופלאים שלעולם יש להציע לנו.*

*כוונה לאהבה: לנחם זו את זה, לאתגר זו את זה, ולחדד את האינטואיציה ההדדית שלנו כלפי עצמנו וכלפי העולם הסובב אותנו. מי ייתן ונמלא את ביתנו באנרגיה של צחוק, אהבה וחיבור, ונשאף למלא את ימינו בחיבור למי שאנו אוהבים.*

*כשותפים לחיים, מי ייתן וכוונות אלו תהיינה נתיבים לשמחה ולתחושת שלמות; ואהבתנו תהווה מקור קבוע לכוח ולחוסן. ביחד, נכבד את המסורות המשפחתיות האחת של השני וניבנה מהן, בעודנו שוזרים ערכים של סקרנות, הנאה, וצדקה אל תוך קהילתנו וביתנו. ברית זו תעניק לנו השראה לקבל החלטות העומדות בקנה אחד עם ערכים אלה – הן בתוך נישואינו והן מחוץ להם – לכבד ולקדם חברה שוויונית ועולם שראוי לחיות בו. בעודנו מתבוננים זו בעיני זה, אנו מתחילים במסע לעבר אופק חדש, להפוך ליותר מאחד ופחות משניים.*

*הכלה \_\_\_\_\_\_ והחתן \_\_\_\_\_\_ נוטלים על עצמם את המחויבויות של ברית זו ומקבלים בלב שלם את חובותיה. ”אני לדודי, ודודי לי.“*

*והכל שריר וקיים.*